เปลี่ยนแปลงรูปร่างหน้าตา สร้างความมั่นใจและตั้งเป้าหมาย ปรับเปลี่ยนการใช้ชีวิต
ผิวพรรณของคุณเป็นสิ่งแรกๆ ที่คนอื่นสังเกตเห็นเกี่ยวกับคุณ และผิวที่เปล่งปลั่งก็จะช่วยให้การเปลี่ยนโฉมของคุณดูเฉิดฉายเป็นอย่างยิ่ง! ล้างหน้าด้วยน้ำสะอาดวันละสองครั้ง ใช้โทนเนอร์ มอยเจอร์ไรเซอร์และผลิตภัณฑ์ขัดผิวที่เหมาะกับประเภทผิวของคุณ อย่าลืมล้างเครื่องสำอางออกก่อนนอนทุกคืนเพื่อที่คุณจะได้ตื่นขึ้นมาด้วยผิวที่สดชื่นและเรียบเนียน ถ้าคุณมีปัญหาหรือข้อข้องใจเกี่ยวกับผิวของคุณ ให้ปรึกษาแพทย์ผู้เชี่ยวชาญด้านผิวหนัง การทำผิวของคุณให้เปล่งปลั่งอาจเป็นเพียงเรื่องง่ายๆ เช่นการเปลี่ยนผลิตภัณฑ์ที่ใช้อยู่ หรือรับประทานสารอาหารบางอย่างเพิ่มเติม! ท่าทางสามารถสร้างความเปลี่ยนแปลงให้กับรูปลักษณ์ของคุณได้มากทีเดียว! รักษาหลังให้ตรงเข้าไว้ เปิดไหล่ออก และปล่อยแขนทั้งสองเอาไว้ข้างตัวอย่างเป็นธรรมชาติ เวลานั่ง ก็รักษาหลังให้ทำมุมฉากกับต้นขาของคุณและพยายามผ่อนคลายเพื่อป้องกันไม่ให้กล้ามเนื้อตึง ถ้าคุณมีอาการเจ็บ ปวด หรือมีปัญหาในการรักษาท่าทางที่ถูกต้อง ให้ไปพบแพทย์หรือนักกายภาพบำบัดเพื่อขอคำแนะนำจากผู้เชี่ยวชาญ การใส่เสื้อผ้าที่อวดส่วนที่คุณชอบที่สุดจะช่วยให้คุณดูดีและรู้สึกดีที่สุดด้วย! บางทีคุณอาจจะอยากเลือกสีเสื้อผ้าที่ทำให้ตาของคุณดูเด่น หรือรองเท้าบูทคู่ที่ช่วยอวดขาเรียวยาวของคุณก็ได้ ลองเสื้อผ้าดูหลายๆ แบบ และลองจับเข้าชุดแบบต่างๆ เพื่อหาสไตล์ที่คุณชื่นชอบ อย่ากลัวที่จะลองใส่ชิ้นเด่นๆ อย่างเบลเซอร์สีจัด ชุดเดรสตัวเลิศ หรือส้นสูงคู่ใหม่  เลือกเครื่องแต่งกายที่รัดรูปขึ้นหากคุณต้องการเน้นทรวดทรง ลายแนวตั้งทำให้ดูผอมเพรียว ในขณะที่ลายแนวนอนจะเน้นส่วนโค้งส่วนเว้า ท้ายที่สุดแล้ว ใส่เสื้อผ้าที่ทำให้คุณรู้สึกแฮปปี้และมั่นใจ! ไม่ว่าคุณจะไม่เคยแต่งหน้ามาก่อน หรืออยากจะลองผลิตภัณฑ์ตัวใหม่ การลองแต่งหน้าก็สามารถสร้างความแตกต่างให้กับหน้าตาของคุณได้มากทีเดียว มีการสอนแต่งหน้าฟรีมากมายในเน็ตซึ่งคุณสามารถใช้เรียนรู้การแต่งหน้าแบบต่างๆ และเรียนรู้เกี่ยวกับผลิตภัณฑ์ใหม่ๆ ได้ แม้ว่าสุดท้ายแล้วคุณจะตัดสินใจไม่แต่งหน้า อย่างน้อยคุณก็ได้ฝึกฝนทักษะใหม่และแน่ใจในความเป็นคุณมากขึ้น อย่าลืมดูแลผิวของคุณให้ดีเป็นพิเศษถ้าคุณแต่งหน้าเป็นประจำ บำรุงผิวให้ชุ่มชื้นอยู่เสมอและล้างเครื่องสำอางออกให้เกลี้ยงเมื่อสิ้นสุดแต่ละวัน คุณอาจจะอยากลองตัดหน้าม้า ทำสีบาลายาจ หรือตัดทรงบ๊อบหรือเปล่า? ลองกล้าๆ ตัดทรงผมหรือทำสีผมที่คุณอยากได้มาตลอด! ถ้าคุณต้องการแรงบันดาลใจ ก็ลองดูในเน็ตแล้วปริ้นท์รูปออกมา นำติดตัวไปที่ร้านทำผม อธิบายลุคที่คุณอยากได้ให้ช่างทำผมฟัง แล้วฟังคำแนะนำจากพวกเขาว่าทรงไหนและสีไหนจะดีเยี่ยมที่สุดสำหรับสไตล์ของคุณ การทำผมทรงใหม่เป็นวิธีง่ายๆ ที่จะช่วยให้คุณดูเปลี่ยนไปอย่างรวดเร็วทันใจ! สิ่งที่สำคัญมากในการเปลี่ยนโฉมของคุณก็คือการเรียนรู้ที่จะเชื่อมั่นในตนเอง! เขียนความคิดแง่ลบที่เกิดขึ้นซ้ำๆ ออกมา จากนั้นโตแย้งมันด้วยการเขียนข้อยืนยันแง่บวกที่มีเหตุผล ฝึกพูดข้อยืนยันแง่บวกเหล่านี้ออกมาดังๆ ทุกวัน แม้ว่าในตอนแรกคุณอาจจะรู้สึกว่ามันยากและงี่เง่า แต่ด้วยเวลาและการฝึกฝนที่เพียงพอ การเชื่อในข้อยืนยันเชิงบวกเหล่านี้ก็จะกลายเป็นเรื่องที่ง่ายขึ้น ตัวอย่างข้อยืนยันเชิงบวกที่เป็นที่นิยมได้แก่ “ฉันสมควรที่จะมีความสุข” “ฉันเป็นคนหัวดีและขยันขันแข็ง” และ “ฉันสามารถบรรลุเป้าหมายที่มีได้” ทัศนคติของคนใกล้ชิดมีอิทธิพลต่อคุณได้อย่างมหาศาล หาคนในครอบครัวและเพื่อนๆ ที่มีทัศนคติเชิงบวกและสนับสนุนในความเป็นคุณ! คุณเองก็สามารถมองโลกในแง่บวกและสนับสนุนคนรอบข้างได้ ช่วยให้พวกเขาเปล่งประกายไปด้วยกัน! ถ้าคุณหาคนที่คิดเชิงบวกหรือพร้อมที่จะสนับสนุนคุณไม่ได้ ก็ลองหาเพื่อนใหม่ดูบ้าง เข้าชมรมหรือรวมกลุ่มกับคนที่มีความสนใจเหมือนกัน ใช้สื่อออนไลน์ หรือเข้าไปทำความรู้จักกับผู้คนใหม่ๆ ที่โดยปกติคุณไม่เคยพูดคุยด้วย ไม่มีอะไรเสียเลย! การเปลี่ยนโฉมคือความมั่นใจที่จะเฉิดฉายและเป็นคุณในแบบที่ดีที่สุด แม้ว่าคุณจะยังไม่ได้รู้สึกมั่นใจในทันที ก็แกล้งทำไปเรื่อยๆ จนกระทั่งคุณทำได้จริงๆ ไม่มีใครสังเกตเห็นความแตกต่างหรอก! พูดกับตัวเองในแง่บวกเพื่อดึงตัวเองขึ้นมา ไม่ใช่กดตัวเองลงไป ท้าทายความคิดแง่ลบที่คุณมีกับตัวเองและฝึกให้เป็นคนที่มีความแน่วแน่ในชีวิตประจำวัน การแวดล้อมตัวเองด้วยผู้คนที่มีความมั่นใจก็ช่วยได้เหมือนกัน เพราะคุณจะติดความมั่นใจในตัวเองของพวกเขามา!  ถ้าคุณมีปัญหาเกี่ยวกับความมั่นใจหรือความเคารพในตนเอง การพูดคุยกับผู้เชี่ยวชาญด้านสุขภาพจิต เช่นผู้ให้คำปรึกษาด้านจิตใจหรือนักจิตวิทยาก็สามารถช่วยได้มาก บางทีคุณอาจจะมีเป้าหมายทางการเงิน อาชีพ หรือเรื่องส่วนตัวที่คุณอยากจะทำให้ได้ นั่งลงแล้วเขียนเป้าหมายต่างๆ ของคุณออกมา จากนั้นแยกแต่ละเป้าหมายออกเป็นขั้นตอนเล็กๆ ที่คุณสามารถลงมือทำได้ ให้เป้าหมายของคุณอยู่บนความเป็นจริงและฉลองความสำเร็จของคุณ! จำเอาไว้ว่าเป้าหมายของคุณจะใหญ่หรือเล็กขนาดไหนก็ได้ ขอเพียงแค่คุณรู้วิธีที่จะทำมันให้ได้จริงเท่านั้นแหละ! การเปลี่ยนโฉมเกิดขึ้นจากภายในสู่ภายนอก และน้ำเป็นหัวใจสำคัญที่ช่วยให้คุณดูดีและรู้สึกดีที่สุดในทุกๆ วัน หาซื้อขวดน้ำที่ใช้ซ้ำได้ แล้วเติมน้ำให้เต็มอยู่ตลอดเวลา พกมันติดตัวไปทุกๆ ที่เพื่อเตือนตัวเองให้ดื่มน้ำให้เพียงพอ!  น้ำ ½ แกลลอนอเมริกา (1.9 ลิตร) เป็นเพียงปริมาณคร่าวๆ เนื่องจากปริมาณที่เหมาะสมที่สุดจะแตกต่างกันไปสำหรับแต่ละคน ดื่มน้ำในปริมาณที่ทำให้คุณรู้สึกดีที่สุด และปรึกษาแพทย์หรือนักโภชนาการหากคุณมีข้อกังวลใดๆ ถ้าคุณไม่ชอบดื่มน้ำเปล่า คุณก็สามารถทำน้ำหมักเพื่อสุขภาพได้เสมอ เติมรสชาติด้วยผักผลไม้ชนิดโปรดของคุณ ลองสตรอว์เบอร์รี่ แตงกวา ส้ม หรือมินท์ดูสิ! การเตือนตัวเองให้ดื่มน้ำมากขึ้นอาจจะเป็นเรื่องยากตอนเริ่มใหม่ๆ ลองตั้งการเตือนความจำบนมือถือของคุณ หรือแปะโน้ตเอาไว้ที่ตู้เย็น อีกทางเลือกหนึ่งก็คือ ดาวน์โหลดแอพบนสมาร์ทโฟนที่ช่วยติดตามปริมาณของน้ำที่คุณดื่มและคอยแจ้งเตือนคุณอย่างเป็นกันเอง รอยยิ้มสว่างสดใสคือส่วนสำคัญของการเปลี่ยนแปลงตัวเอง! แปรงฟันทุกเช้าและทุกคืน และใช้ไหมขัดฟันทุกวันด้วย หาหมอฟันปีละครั้งสำหรับการตรวจสุขภาพฟันประจำปีเพื่อรักษาฟันของคุณให้มีสุขภาพดีและแข็งแรง!  คุณสามารถใช้ผลิตภัณฑ์ฟอกฟันขาวเพื่อช่วยเพิ่มเสน่ห์ให้กับรอยยิ้มของคุณได้อีกด้วย วิธีที่คุณบำรุงร่างกายตัวเองสามารถส่งผลต่อการเปลี่ยนโฉมของคุณได้อย่างมาก รับประทานผักและผลไม้วันละ 5-9 ส่วน รับประทานโปรตีนไร้ไขมัน ธัญพืชที่ไม่ผ่านการขัดสี และไขมันดีให้เพียงพอ อย่าลืมว่าทุกอย่างย่อมดีที่สุดในปริมาณที่พอเหมาะ ดังนั้น บริโภคอาหารแปรรูปให้น้อยเข้าไว้ แต่ก็กินเพื่อความอร่อยบ้างเป็นครั้งคราวนะ  ไปพบแพทย์หรือนักโภชนาการหากคุณมีความกังวลใดๆ เกี่ยวกับการบริโภคอาหาร หลีกเลี่ยงการข้ามมื้ออาหารหรือการทำตามสูตรอาหารเร่งลดน้ำหนัก เนื่องจากวิธีปฏิบัติเหล่านี้จะไม่ช่วยให้คุณดูดีหรือรู้สึกดีเต็มที่เลย การออกกำลังกายช่วยให้คุณดูดีและรู้สึกดีที่สุดทั้งทางร่างกายและจิตใจ! หาการออกกำลังกายที่คุณชอบ เช่น ว่ายน้ำ วิ่งหรือโยคะ ตั้งเป้าออกกำลังกายเอาไว้ที่ 3-5 ครั้งต่อสัปดาห์ นอกจากว่าคุณจะได้รับคำแนะนำอื่นจากผู้เชี่ยวชาญด้านสุขภาพ คุณยังออกกำลังกายกับเพื่อนๆ ได้ด้วยถ้ามันช่วยทำให้สนุกยิ่งขึ้น! คุณไม่จำเป็นต้องสมัครสมาชิกฟิตเนสเลยนอกจากว่าคุณจะอยากจริงๆ มีวิธีออกกำลังกายที่คุณสามารถทำเองที่บ้านได้มากมาย
ทำตามขั้นตอนการดูแลผิวให้เป็นกิจวัตรเพื่อช่วยให้ผิวของคุณเปล่งปลั่ง. ยืนหลังตรงด้วยท่าทีมั่นใจเพื่อปรับท่าทางของคุณ. สวมใส่เสื้อผ้าที่เน้นส่วนที่คุณชอบที่สุดของร่ายกายตัวเอง. ลองแต่งหน้าเพื่อให้รู้ว่าคุณชอบลุคที่ออกมาไหม. ทำผมสไตล์ใหม่ที่คุณอยากลองมาตลอด. พูดกับตัวเองในแง่บวกอย่างหนักแน่นทุกวันเพื่อช่วยเสริมสร้างความเคารพในตนเอง. แวดล้อมตัวเองด้วยผู้คนที่มองโลกในแง่บวกที่สนับสนุนคุณ. พูดในแง่บวกกับตนเองและฝึกความแน่วแน่เพื่อสร้างความมั่นใจในตัวเอง. ตั้งเป้าหมายที่เป็นไปได้จริงและท้าทายตัวเองให้ทำมันให้สำเร็จ. ดื่มน้ำวันละ ½ แกลลอนอเมริกา (1.9 ลิตร) เพื่อไม่ให้ร่างกายขาดน้ำ. แปรงฟันสม่ำเสมอเพื่อรอยยิ้มที่ดีที่สุดของคุณ. รับประทานอาหารสมดุลโดยเน้นผักกับผลไม้ให้มาก. ออกกำลังกายอย่างสม่ำเสมอเพื่อรักษาสุขภาพของคุณให้แข็งแรง.
https://www.wikihow.com/Have-a-Glow-Up https://www.wikihow.com/Have-a-Glow-Up https://www.wikihow.com/Have-a-Glow-Up
Changing Your Appearance Becoming Confident and Setting Goals Making Lifestyle Changes